《蒋莘田学使自河南寄示新刻赋寄二首 其二》
清代·陈恭尹

别来吟兴定何如，老树庭边客渐疏。积水在门梅雨后，新蝉依岸荔香初。

中州纸贵今时赋，少室峰高昨日书。犹记去年相送地，粤人千里拜干旟。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。